**Rámcová dohoda o technologickej podpore, prevádzkovej podpore, rozvoji a bezpečnosti Microsoft platforiem**

uzatvorená podľa § 269 ods. 2 a nasl. zákona č. 513/1991 Zb. Obchodného zákonníka

v znení neskorších predpisov

(ďalej len „Rámcová dohoda“)

**Objednávateľ:**

**Názov:** **Ministerstvo zahraničných vecí a európskych záležitostí Slovenskej republiky**

**Sídlo:** Hlboká cesta 2, 833 36 Bratislava

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:** SK36 8180 0000 0070 0007 3594

**SWIFT(BIC):** SPSRSKBA

**Zastúpený:**

(ďalej len **„Objednávateľ“**)

a

**Poskytovateľ:**

Obchodné meno:

**Sídlo:**

**IČO:**

**IČ DPH:**

**Registrácia:**

**Bankové spojenie:**

**Číslo účtu:**

**Kód banky:**

**IBAN/SWIFT:**

**Zastúpený/Štatutárny orgán:**

(ďalej len „**Poskytovateľ**“)

(Objednávateľ a Poskytovateľ ďalej spoločne len „**Zmluvné strany**“)

**Článok 1**

**Výklad niektorých pojmov**

* 1. Na účely Rámcovej dohody:
		1. **Zastupiteľský úrad** (ďalej aj „ZÚ“) je organizačný útvar Objednávateľa pôsobiaci v zahraničí.
		2. **Dokumentáciu Microsoft platforiem** tvoria Technický popis informačného systému Microsoft platforiem (procesný model, funkčnosť, webservisy, technické hľadisko a databázový model), používateľská dokumentácia, administrátorská dokumentácia a prevádzková dokumentácia, ak sa zmluvné strany nedohodnú inak. Dokumentáciu Microsoft platforiem vypracuje v elektronickej forme Poskytovateľ na základe objednávky Objednávateľa postupom upraveným v Rámcovej dohode. Aktualizáciu dokumentácie Microsoft platforiem zabezpečuje Poskytovateľ v súlade s bodom 4.7.
		3. **Microsoft platformy** je súbor systémov a technológií v oblasti pracovných staníc a serverov od výrobcu Microsoft Corporation, ktoré Objednávateľ používa pre svoje potreby alebo ktoré vzniknú alebo Objednávateľ začne využívať počas účinnosti Rámcovej dohody; v čase uzatvorenia Rámcovej dohody sú to
		4. Windows Server (hlavne vo verziách 2016 a 2019)
		5. Active Directory,
		6. System Center,
		7. Exchange Server (vo verzii 2019),
		8. System Center Configuration Manager a Intune,
		9. System Center Data Protection Manager,
		10. hybridný Exchange so synchronizáciu MS Office 365, vrátane Azure, Active Directory a Exchange,
		11. MS Teams,
		12. Virtualizačná platforma Hyper-V
		13. SharePoint Server, SharePoint Online,
		14. SQL Server,
		15. BizTalk,
		16. OWA (Office Web Application)
		17. Windows 10 a vyššie,
		18. Workflow Manager Server,
		19. Office Online Server,
		20. PowerBI server,
		21. Ostatné služby balíka MS Office 365 (úroveň licencie E3)
		22. **Oprávnená osoba** je oprávnená osoba Objednávateľa alebo oprávnená osoba Poskytovateľa určená podľa bodu 11.6, ktorej oprávnenia sú uvedené v Rámcovej dohode, najmä v bode 11.7 a 11.8.
		23. **Servisný zásah** je zásah Poskytovateľa na základe servisnej objednávky, ktorý vedie k lokalizácii a odstráneniu chýb, porúch a incidentov Microsoft platforiem (ďalej len „chyby“) nahlásených Objednávateľom, a to formou vzdialeného prístupu, alebo osobnou prítomnosťou odborníka Poskytovateľa na mieste poruchy na pracovisku v sídle Objednávateľa v Slovenskej republike (ďalej len „zásah“).
		24. **Incident** je akákoľvek udalosť, pri ktorej je narušená funkčnosť Microsoft platforiem, a akékoľvek porušenie bezpečnostnej politiky Objednávateľa a pravidiel súvisiacich s prevádzkou Microsoft platforiem.
		25. **Cena** predstavuje finančnú čiastku, ktorú zaplatí Objednávateľ podľa Rámcovej dohody Poskytovateľovi za riadne a včasné plnenie predmetu Rámcovej dohody na základe objednávky alebo servisnej objednávky.
		26. **Testovacími scenármi** je štruktúrovaný, vopred dohodnutý súbor akcií v definovanej postupnosti, ktorým sa overí a otestuje správna, úplná funkčnosť požadovaného plnenia podľa objednávky Objednávateľa zrealizovanej v súlade s bodom 3.2 písm. b).
		27. **Akceptačné testy** sú testy vykonané najmä na základe testovacích scenárov, ktoré majú preveriť, či vykonané plnenie spĺňa zadanie špecifikované Objednávateľom.
		28. **Človekodeň** predstavuje plnenie predmetu Rámcovej dohody v rozsahu práce jedného odborníka Poskytovateľa uvedeného v prílohe č. 2 Rámcovej dohody „Požiadavky na odborníkov“ (ďalej len „Príloha č. 2“) pri plnení predmetu Rámcovej dohody podľa bodu 3.2 pre Objednávateľa v trvaní 8 hodín, pričom do tohto času sa nezapočítava prestávka v práci v zmysle všeobecne záväzných právnych predpisov. Jednotlivé časové úseky sa spočítavajú. Cena za poskytnuté plnenia nepresahujúca človekodeň sa vypočíta ako alikvotná časť z jednotkovej ceny za človekodeň podľa počtu ukončených hodín poskytovania plnenia týmto odborníkom bez prestávok v práci.
		29. **Koncový používateľ Microsoft platforiem** je zamestnanec Objednávateľa, ktorý pracuje s ktoroukoľvek z Microsoft platforiem .
		30. **Pracovisko Objednávateľa** sú pracovné priestory v sídle Objednávateľa v Slovenskej republike a v sídlach ZÚ.
		31. **Helpdesk** je služba slúžiaca ako podpora a komunikačný kanál medzi Poskytovateľom a Objednávateľom, prostredníctvom ktorej je pre Objednávateľa zabezpečené sledovanie nahlásených chýb a postup pri ich odstraňovaní, a to najmä formou telefonického centra a e-mailovej podpory (ďalej len „Helpdesk“). Helpdesk vykonáva svoju činnosť na základe záznamov o chybe. Záznam o chybe vytvorí Helpdesk na základe požiadavky od oprávnenej osoby Objednávateľa. Každému záznamu o chybe je pridelené unikátne referenčné číslo, ktoré umožní Objednávateľovi aj Poskytovateľovi danú chybu rýchlo lokalizovať a následne s ňou pracovať a zahŕňa v sebe všetky informácie o zásahoch s cieľom vyriešiť chybu. Poskytovateľ zabezpečí pre Objednávateľa prístup do služby Helpdesk tak, aby ho Objednávateľ mohol používať od nadobudnutia účinnosti Rámcovej dohody v pracovných dňoch v čase od 8:00 hod. do 16:00 hod. (SEČ). Poskytovateľ zabezpečí jedného pracovníka dostupného telefonicky na telefónnom čísle Helpdesk s potrebnými technickými a komunikačnými predpokladmi a s jednoduchým a okamžitým prístupom ku komunikácii v súvislosti s Microsoft platformami.
		32. **Odborník** je osoba, podieľajúca sa na plnení predmetu Rámcovej dohody, ktorá spĺňa požiadavky uvedené v Prílohe č. 2.
		33. **Pracovný deň** je deň v kalendárnom roku, ktorý nie je dňom pracovného pokoja podľa písm. p).
		34. **Dňom pracovného pokoja** je každá sobota, nedeľa a deň pracovného pokoja podľa zákona Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.

**Článok 2**

**Úvodné ustanovenia**

* 1. Účelom Rámcovej dohody je zabezpečiť
		1. efektívnu a spoľahlivú prevádzku Microsoft platforiem v pracovných dňoch v čase od 8:00 do 16:00 na pracovisku Objednávateľa,
		2. úpravy Microsoft platforiem požadované Objednávateľom na pracovisku Objednávateľa a
		3. informačnú a kybernetickú bezpečnosť pre Microsoft platformy na pracovisku Objednávateľa.
	2. Zmluvné strany uzatvárajú Rámcovú dohodu v súlade s výsledkom verejného obstarávania na poskytnutie služieb podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „Technologická podpora, prevádzková podpora, údržba infraštruktúry, poskytnutie služieb rozvoja a bezpečnosti existujúcich Microsoft platforiem a riešení Exchange MZVEZ SR, SharePoint MZVEZ SR, AD, SCCM“, ktoré Objednávateľ ako verejný obstarávateľ vyhlásil vo Vestníku verejného obstarávania č. ................. zo dňa ..................... pod značkou ...................... a v Úradnom Vestníku Európskej únie č. .................... zo dňa .......................... pod značkou ....................... (ďalej len „verejné obstarávanie“).
	3. Poskytovateľ vyhlasuje, že:
1. sa oboznámil a preskúmal všetky poskytnuté dokumenty, podmienky a okolnosti súvisiace s plnením predmetu Rámcovej dohody a sú mu známe všetky technické a kvalitatívne podmienky plnenia predmetu Rámcovej dohody,
2. predmet Rámcovej dohody je mu jasný a na základe svojich schopností, technického vybavenia a odborníkov, ktorých má k dispozícii, je schopný ho v súlade s Rámcovou dohodou, ako aj príslušnými právnymi predpismi plniť riadne, včas, kompletne a na požadovanej úrovni.
	1. Ak Poskytovateľ v procese verejného obstarávania podľa bodu 2.2 preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Rámcovej dohody v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
	2. Ak Poskytovateľ predkladal vo verejnom obstarávaní podľa bodu 2.2 Objednávateľovi zmluvu podľa § 34 ods. 3 zákona o verejnom obstarávaní na preukázanie technickej alebo odbornej spôsobilosti, Objednávateľ je oprávnený kedykoľvek počas účinnosti Rámcovej dohody požadovať od Poskytovateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety Poskytovateľ predloží Objednávateľovi do 7 pracovných dní od doručenia žiadosti Objednávateľa čestné vyhlásenie, v ktorom Poskytovateľ a iná osoba podľa bodu 2.4 pravdivo vyhlásia, že zmluva podľa predchádzajúcej vety je platná a účinná, a originál alebo kópiu takejto zmluvy.
	3. Ak Poskytovateľ v procese verejného obstarávania podľa bodu 2.2 preukazoval technickú spôsobilosť alebo odbornú spôsobilosť dokladom, ktorého platnosť je viazaná na ohraničené časové obdobie, je povinný zabezpečiť jeho platnosť počas celej účinnosti Rámcovej dohody. Na preukázanie platnosti dokladu podľa predchádzajúcej vety postačí, ak Poskytovateľ do 7 pracovných dní od doručenia žiadosti Objednávateľa predloží Objednávateľovi kópiu požadovaného dokladu, ktorým Poskytovateľ preukáže, že doklad podľa predchádzajúcej vety je platný.
	4. Poskytovateľ musí spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní počas platnosti a účinnosti Rámcovej dohody. Ak Poskytovateľ nie je zapísaný v zozname hospodárskych subjektov podľa § 152 zákona o verejnom obstarávaní alebo sa neaplikuje § 152 ods. 3 zákona o verejnom obstarávaní, do 7 pracovných dní od doručenia žiadosti Objednávateľa predloží Poskytovateľ Objednávateľovi doklady, ktorými Poskytovateľ preukáže splnenie podmienok účasti týkajúcich sa osobného postavenia podľa § 32 ods. 1 zákona o verejnom obstarávaní. Táto povinnosť sa nevzťahuje na doklady, ktoré vie Objednávateľ získať z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov. Poskytovateľ poskytne na žiadosť Objednávateľa údaje potrebné na získanie dokladov podľa predchádzajúcej vety do 7 pracovných dní od doručenia žiadosti Objednávateľa. Podmienky účasti podľa § 32 ods. 1 písm. a) zákona o verejnom obstarávaní musí spĺňať aj iná osoba, ako osoba uvedená v § 32 ods. 1 písm. a) zákona o verejnom obstarávaní, ak táto osoba má právo za ňu konať, práva spojené s rozhodovaním alebo kontrolou Poskytovateľa. Splnenie podmienky účasti podľa predchádzajúcej vety preukazuje Poskytovateľ predložením čestného vyhlásenia alebo vyhlásenia podľa § 32 ods. 5 zákona o verejnom obstarávaní, ak právo štátu Poskytovateľa so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia; v čestnom vyhlásení alebo vyhlásení Poskytovateľ uvedie zoznam takýchto osôb.
	5. Poskytovateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) povinný byť zapísaný v registri partnerov verejného sektora po dobu trvania Rámcovej dohody podľa § 4 ods. 1 zákona o registri partnerov verejného sektora, ak sa naň takáto povinnosť vzťahuje, a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní.
	6. Poskytovateľ zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod, ako aj overovanie identifikácie konečného užívateľa výhod podľa § 11 zákona o registri partnerov verejného sektora.
	7. Poskytovateľ sa ďalej zaväzuje pri plnení Rámcovej dohody dodržiavať Národnú koncepciu informatizácie verejnej správy Slovenskej republiky a všetky relevantné všeobecne záväzné právne predpisy v rozsahu potrebnom pre plnenie Rámcovej dohody, najmä:
3. zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „zákon č. 95/2019“),
4. vyhlášku Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v aktuálnom znení (ďalej len „vyhláška č. 78/2020“),
5. zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „zákon o kybernetickej bezpečnosti“),
6. vyhlášku Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy (ďalej len „vyhláška č. 179/2020“),
7. vyhlášku Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy,
8. vyhlášku Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška č. 362/2018“),
9. nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „všeobecné nariadenie o ochrane údajov“),
10. zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“),
11. zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

**Článok 3**

**Predmet Rámcovej dohody**

* 1. Predmetom Rámcovej dohody je záväzok Poskytovateľa riadne, včas a v súlade s Rámcovou dohodou vykonávať a zabezpečovať pre Objednávateľa objednané služby uvedené v bode 3.2 (ďalej len „služby“) a záväzok Objednávateľa zaplatiť Poskytovateľovi za objednané a riadne, včas a v súlade s Rámcovou dohodou poskytnuté služby cenu vo výške a za podmienok dohodnutých v Rámcovej dohode.
	2. Poskytovateľ sa v súlade s Rámcovou dohodou zaväzuje na základe jednotlivých objednávok Objednávateľa poskytovať Objednávateľovi nasledujúce služby v rozsahu špecifikovanom v prílohe č. 1 Rámcovej dohody „Rozsah poskytovaných služieb“ (ďalej len „Príloha č. 1“):
		1. technologická podpora, prevádzková podpora a údržba infraštruktúry Microsoft platforiem,
		2. rozvoj a rozšírenie Microsoft platforiem (ďalej aj „úprava Microsoft platforiem“) a zabezpečenie bezpečnosti Microsoft platforiem.

**Článok 4**

**Podmienky plnenia**

* 1. Poskytovateľ je povinný plniť predmet Rámcovej dohody podľa bodu 3.2 odborníkmi, prostredníctvom ktorých preukazoval technickú a odbornú spôsobilosť v procese verejného obstarávania podľa bodu 2.2 spĺňajúcich požiadavky uvedené v Prílohe č. 2.
	2. Poskytovateľ môže so súhlasom Objednávateľa zmeniť konkrétneho odborníka podľa bodu 4.1 za iného alebo doplniť nového odborníka na plnenie predmetu Rámcovej dohody, ak spĺňa požiadavky uvedené v Prílohe č. 2 pre tento druh odborníka. Ak nový odborník spĺňa podmienky uvedené v Prílohe č. 2, zmenu odborníka schváli oprávnená osoba Objednávateľa do 7 pracovných dní odo dňa doručenia písomného návrhu na zmenu alebo doplnenie odborníka, ktorý obsahuje dokumenty preukazujúce splnenie požiadaviek uvedených v Prílohe č. 2.
	3. Plnenie predmetu Rámcovej dohody nie je viazané na sídlo Objednávateľa. Poskytovateľ zabezpečí plnenie predmetu Rámcovej dohody prostredníctvom odborníkov Poskytovateľa, a to formou vzdialeného prístupu. Ak je to potrebné a nevyhnutné pre plnenie predmetu Rámcovej dohody, a nie je možné plnenie predmetu Rámcovej dohody formou vzdialeného prístupu, zabezpečí Objednávateľ vstup odborníka do sídla Objednávateľa v súlade s Rámcovou dohodou na účely plnenia Rámcovej dohody.
	4. Poskytovateľ sa zaväzuje zabezpečiť technologickú podporu, prevádzkovú podporu a údržbu infraštruktúry podľa bodu 3.2 písm. a) odborníkmi Poskytovateľa v rozsahu uvedenom v Prílohe č. 1 v bode 1 počas účinnosti Rámcovej dohody.
	5. V rámci technologickej podpory, prevádzkovej podpory a údržby infraštruktúry podľa bodu 3.2 písm. a) na základe objednávky zabezpečí Poskytovateľ funkčnosť, technologickú a technickú podporu poskytnutím služieb uvedených v Prílohe č. 1 bode 1 a odstránením chyby funkčnosti Microsoft platforiem na pracoviskách Objednávateľa vykonaním zásahu podľa prílohy č. 3 „Postup a podmienky vykonania zásahu“ (ďalej len „Príloha č. 3“).
	6. Úpravu Microsoft platforiem a zabezpečenie bezpečnosti Microsoft platforiem na základe požiadavky Objednávateľa podľa bodu 3.2 písm. b) poskytne Poskytovateľ v rozsahu a postupom podľa Prílohy č. 1 bod 3.
	7. Poskytovateľ odovzdá Objednávateľovi na dátovom nosiči formou preberacieho protokolu, ktorý podpíšu oprávnené osoby Zmluvných strán
1. aktualizovanú dokumentáciu Microsoft platforiem, a to do 7 pracovných dní od prevzatia plnenia Objednávateľom v súlade s Prílohou č. 1 bodom 3.1 písm. k) v rámci poskytovania služieb podľa bodu 3.2 písm. b) a podľa bodu 3.2 písm. a), ktoré nie sú servisným zásahom podľa bodu 1.1 písm. e) Rámcovej dohody, ak v rámci prevzatého plnenia došlo k zmene aktuálnej dokumentácie Microsoft platforiem,
2. aktualizovanú dokumentáciu Microsoft platforiem, a to do 7 pracovných dní od odstránenia chyby formou podpísania odovzdávacieho a preberacieho protokolu odstránenia chyby podľa Prílohy č. 3 bodu 4 písm. g) pri zmenách aktuálnej dokumentácie Microsoft platforiem vyvolaných servisným zásahom v rámci poskytovania služieb podľa bodu 3.2 písm. a),
3. aktuálnu dokumentáciu Microsoft platforiem, a to najneskôr 7 pracovných dní pred ukončením platnosti Rámcovej dohody; uvedené sa netýka predčasného ukončenia platnosti Rámcovej dohody z dôvodu odstúpenia od Rámcovej dohody,
4. aktuálnu dokumentáciu Microsoft platforiem, a to do 7 pracovných dní od doručenia písomnej žiadosti Objednávateľa o aktuálnu dokumentáciu Microsoft platforiem.
	1. Poskytovateľ zabezpečí plne funkčný prístup k službe Helpdesk pre oprávnenú osobu Poskytovateľa a oprávnenú osobu Objednávateľa.
	2. S cieľom dosiahnutia pozitívneho sociálneho vplyvu pri plnení Rámcovej dohody sa Zmluvné strany dohodli v súlade s § 10 ods. 7 zákona o verejnom obstarávaní uplatniť sociálne hľadisko spočívajúce v stanovení povinnosti Poskytovateľa vytvoriť pracovnú príležitosť pre znevýhodneného uchádzača o zamestnanie a/alebo študenta denného štúdia druhého stupňa vysokoškolského vzdelávania alebo povinnosti zachovať pracovné miesto znevýhodneného uchádzača o zamestnanie a/alebo študenta denného štúdia druhého stupňa vysokoškolského vzdelávania, ktoré by bolo zrušené, ak by nedošlo k uzavretiu Rámcovej dohody. V súlade s vyššie uvedeným sa Poskytovateľ zaväzuje počas účinnosti Rámcovej dohody zabezpečiť plnenie poskytované na základe Rámcovej dohody aj aspoň jedným znevýhodneným uchádzačom o zamestnanie a/alebo študentom denného štúdia druhého stupňa vysokoškolského vzdelávania, ktorého Poskytovateľ príjme na účely plnenia Rámcovej dohody alebo ktorého pracovné miesto zachová podľa tohto bodu; táto povinnosť sa považuje za splnenú, aj ak je splnená prostredníctvom subdodávateľa Poskytovateľa, ktorý sa podieľa na plnení na základe Rámcovej dohody. Znevýhodnený uchádzač o zamestnanie je osoba špecifikovaná v § 8 ods. 1 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
	3. Poskytovateľ je povinný do 5 pracovných dní od doručenia výzvy Objednávateľa dôveryhodne preukázať, že splnil podmienku uvedenú v bode 4.9.

**Článok 5**

**Cena a platobné podmienky**

* 1. Cena za predmet Rámcovej dohody je stanovená v súlade so zákonom č. 18/1996 Z. z. o cenách v znení neskorších predpisov. K cenám bez DPH uvedeným v bode 5.2 a 5.3 bude účtovaná DPH v súlade s platnými a účinnými právnymi predpismi.
	2. Cena za 1 človekodeň pri plnení predmetu Rámcovej dohody
		1. podľa bodu 3.2 písm. a) je ................... eur bez DPH (slovom: ................... eur bez DPH) *(cena bude doplnená pred uzatvorením Rámcovej dohody na základe ponuky úspešného uchádzača).*
		2. podľa bodu 3.2 písm. b) je ................... eur bez DPH (slovom: ................... eur bez DPH) *(cena bude doplnená pred uzatvorením Rámcovej dohody na základe ponuky úspešného uchádzača)*
	3. Celková cena za poskytnutie všetkých plnení nesmie počas účinnosti Rámcovej dohody presiahnuť finančný limit plnenia, ktorý je vo výške ................... eur bez DPH (slovom: ................... eur bez DPH) *(cena bude doplnená pred uzatvorením Rámcovej dohody na základe ponuky úspešného uchádzača)*.
	4. Cenu za predmet Rámcovej dohody uhradí Objednávateľ na základe faktúr vystavených Poskytovateľom. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov a musí byť v súlade s Rámcovou dohodou. Za správne vyhotovenie faktúry zodpovedá v plnom rozsahu Poskytovateľ.
	5. Poskytovateľ doručí faktúry za plnenia uvedené v bode 3.2 do 15 dní od odovzdania a prevzatia celého plnenia uvedeného v objednávke Objednávateľa formou odovzdávacieho a preberacieho protokolu. Poskytovateľ je povinný pred doručením faktúry splniť si povinnosti uvedené v bode 4.7 písm. a) a písm. b); v opačnom prípade mu Objednávateľ vráti faktúru.
	6. Lehota splatnosti faktúry vystavenej a doručenej podľa tohto článku je 30 dní od jej doručenia Objednávateľovi.
	7. Poskytovateľ je povinný doručovať Objednávateľovi faktúry podľa tohto článku v elektronickej forme na emailovú adresu Objednávateľa: ocdm@mzv.sk, pričom Poskytovateľ je povinný doručiť faktúru z nasledujúcej emailovej adresy: xxxxx@xxx.xx *(adresa bude doplnená pred uzatvorením Rámcovej dohody)*. Povinnou prílohou faktúry za plnenia podľa bodu 3.2 je elektronická verzia príslušnej objednávky a oboma Zmluvnými stranami podpísaný preskenovaný odovzdávací a preberací protokol, na ktorom sú uvedené položky, ktoré sú predmetom fakturácie.
	8. Okrem náležitostí faktúry vyžadovaných podľa tohto článku je Poskytovateľ povinný vo faktúre uviesť číslo Rámcovej dohody, svoje IČO, DIČ, IČ DPH, ak mu bolo pridelené, svoje obchodné meno, názov banky, jej kód SWIFT/BIC a číslo bankového účtu vo formáte IBAN. V prípade, ak z technických dôvodov nebude môcť Poskytovateľ informácie podľa tohto bodu uviesť na faktúre, uvedie tieto informácie v prílohe faktúry.
	9. Faktúru vystavenú v rozpore s týmto článkom je Objednávateľ oprávnený vrátiť Poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti v dĺžke 30 dní začne plynúť odo dňa doručenia riadne prepracovanej faktúry Objednávateľovi.
	10. Platba ceny sa realizuje prevodom na bankový účet Poskytovateľa na základe faktúry vystavenej Poskytovateľom podľa tohto článku. Zmluvné strany sa dohodli, že Objednávateľ bude cenu uhrádzať na bankový účet Poskytovateľa uvedený v záhlaví Rámcovej dohody. Poskytovateľ berie na vedomie a súhlasí, že nie je oprávnený požadovať zaplatenie ceny na iný bankový účet než ten, ktorý je uvedený v záhlaví Rámcovej dohody; k zmene bankového účtu, na ktorý bude Objednávateľ uhrádzať svoje splatné záväzky z Rámcovej dohody, môže dôjsť iba uzavretím dodatku k Rámcovej dohode, predmetom ktorého bude zmena čísla IBAN a/alebo kódu SWIFT (BIC) bankového účtu Poskytovateľa v záhlaví Rámcovej dohody.
	11. Lehota splatnosti sa na účely Rámcovej dohody považuje za dodržanú, ak v posledný deň lehoty splatnosti bude fakturovaná suma odpísaná z účtu Objednávateľa v prospech účtu Poskytovateľa.
	12. Objednávateľ neposkytuje Poskytovateľovi preddavky ani zálohové platby za plnenia, ktoré sú predmetom Rámcovej dohody.

**Článok 6**

**Záruka**

1. Záručná doba na každé plnenie poskytnuté podľa bodu 3.2 je 24 mesiacov a začína plynúť odo dňa jeho prevzatia oprávnenou osobou Objednávateľa uvedenom na odovzdávacom a preberacom protokole.
2. Poskytovateľ zaručuje, že poskytnuté plnenie v čase odovzdania nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa alebo jeho subdodávateľov podľa Rámcovej dohody.
3. Poskytovateľ zaručuje, že k poskytnutému plneniu neexistujú v čase jeho poskytnutia akékoľvek právne nároky vyplývajúce zo zmlúv s tretími stranami a že poskytnuté plnenie nie je predmetom vecného bremena alebo iného obdobného právneho vzťahu, ktorý by mohol obmedziť Objednávateľa v užívaní poskytnutého plnenia.
4. Objednávateľ je povinný oznámiť Poskytovateľovi vady podľa tohto článku kedykoľvek do uplynutia záručnej doby podľa bodu 6.1, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné. Poskytovateľ bezplatne odstráni vady poskytnutého plnenia do 15 dní od oznámenia vady Objednávateľom. Odstránením vady je trvalé vyriešenie vady a obnovenie funkčnosti Microsoft platforiem v pôvodnej kvalite pred vznikom vady alebo poskytnutie náhradného riešenia bez zníženia funkčnosti Microsoft platforiem na dobu do uplynutia lehoty na trvalé vyriešenie vady podľa predchádzajúcej vety. Objednávateľ je povinný nahlásiť vady prostredníctvom Helpdesk; ak by Helpdesk nebol funkčný, tak prostredníctvom elektronickej pošty na emailovú adresu oprávnenej osoby Poskytovateľa.
5. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma Zmluvnými stranami, v ktorej uvedú aj predmet vady, spôsob a čas jej odstránenia. Zápisnicu o odstránení vady vypracuje Poskytovateľ.
6. Ak Poskytovateľ neodstráni vady podľa bodu 6.4, je Objednávateľ oprávnený odstrániť tieto vady sám na náklady Poskytovateľa, pričom môže postupovať v súlade s bodom 8.2 písm. b).

**Článok 7**

**Zmluvné pokuty a úrok z omeškania**

1. Pre zmluvné pokuty a úroky z omeškania platia ustanovenia Obchodného zákonníka.
2. Ak Poskytovateľ nedodá podľa bodu 4.7 písm. a) alebo b) najaktuálnejšiu dokumentáciu Microsoft platforiem, ktorú vykonal na základe Rámcovej dohody, má Objednávateľ právo na zaplatenie zmluvnej pokuty vo výške 200 EUR (slovom: dvesto EUR) za každý aj začatý deň omeškania so splnením takej povinnosti.
3. Objednávateľ má právo na zaplatenie zmluvnej pokuty vo výške 500 EUR (slovom: päťsto EUR) za každý začatý pracovný deň omeškania Poskytovateľa s odstránením chyby podľa Prílohy č. 3, a to osobitne za každú takúto chybu.
4. Ak Poskytovateľ poruší akúkoľvek svoju povinnosť podľa bodu 2.4, 2.7 alebo 2.8, vznikne Objednávateľovi právo na zmluvnú pokutu vo výške 300 EUR (slovom: tristo EUR) za každý aj začatý deň trvania takého porušenia povinnosti.
5. Ak sa Poskytovateľ dostane do omeškania s oznámením informácií, predložením oznámení, dokumentov, čestného vyhlásenia alebo údajov podľa bodu 2.5, 2.6 alebo 2.7 vznikne Objednávateľovi právo na zmluvnú pokutu vo výške 500 EUR (slovom: päťsto EUR) za každý aj začatý deň omeškania.
6. Ak sa vyhlásenie Poskytovateľa predložené podľa bodu 2.5 ukáže ako nepravdivé, alebo doklad podľa bodu 2.6 alebo 2.7 ako neplatný alebo si Poskytovateľ nesplní ktorúkoľvek povinnosť uvedenú v bode 12.2 alebo 16.6, vznikne Objednávateľovi právo na zmluvnú pokutu v sume 2 000 EUR (slovom: dvetisíc EUR) za každé také nepravdivé vyhlásenie a/alebo neplatný doklad a/alebo nesplnenie si povinnosti.
7. Ak Poskytovateľ poruší povinnosť uvedenú v bode 4.7 písm. c) alebo 4.7 písm. d) vznikne Objednávateľovi právo na zmluvnú pokutu vo výške 3000 EUR (slovom: tritisíc EUR).
8. Ak Poskytovateľ poruší inú svoju zmluvnú povinnosť, než sú povinnosti uvedené v bodoch 7.2 až 7.7, vznikne Objednávateľovi právo na zmluvnú pokutu v sume 300 EUR (slovom: tristo EUR)
	* 1. za každú aj začatú hodinu omeškania so splnením takej povinnosti, ktorej lehota plnenia je určená v hodinách,
		2. za každý aj začatý deň omeškania so splnením takej povinnosti, ktorej lehota plnenia je určená v dňoch,
		3. za každé jednotlivé také porušenie, ak pre splnenie danej povinnosti nie je určený termín alebo lehota.
9. Zmluvnú pokutu Poskytovateľ uhradí na základe písomnej výzvy Objednávateľa do 15 kalendárnych dní odo dňa jej doručenia bankovým prevodom na účet Objednávateľa uvedený vo výzve.
10. Zaplatením zmluvnej pokuty uvedenej v tomto článku sa Poskytovateľ nezbavuje povinnosti nahradiť celú škodu spôsobenú Objednávateľovi v dôsledku porušenia povinností uvedených v Rámcovej dohode.
11. Ak je Objednávateľ v omeškaní so zaplatením faktúry, Poskytovateľ je oprávnený účtovať Objednávateľovi úroky z omeškania v sadzbe určenej podľa § 369 ods. 2 Obchodného zákonníka.
12. Poskytovateľ je povinný uhradiť Objednávateľovi akúkoľvek škodu v celom rozsahu, ktorú mu spôsobí pri plnení predmetu Rámcovej dohody. Toto ustanovenie sa výslovne vzťahuje aj na úhradu škody vo výške sankcie, ktorá môže byť Objednávateľovi uložená ako dôsledok toho, že Poskytovateľ poruší svoju povinnosť byť zapísaný v registri partnerov verejného sektora podľa bodu 2.8, alebo že Poskytovateľ poskytuje plnenie predmetu Rámcovej dohody prostredníctvom subdodávateľa, ktorý nie je zapísaný v registri partnerov verejného sektora, alebo, že konečným užívateľom výhod Poskytovateľa alebo jeho subdodávateľa je osoba uvedená v § 11 ods. 3 písm. c) zákona o verejnom obstarávaní.

**Článok 8**

**Kaucia**

1. Zmluvné strany potvrdzujú, že na účely potvrdenia svojich zmluvných záväzkov Poskytovateľ pred podpisom Rámcovej dohody poskytol v prospech Objednávateľa kauciu, ktorá je vo výške 30 000 EUR (slovom: tridsaťtisíc EUR). S cieľom zabezpečenia zmluvných záväzkov uvedených v tejto Rámcovej dohode je Poskytovateľ povinný udržiavať kauciu za podmienok stanovených v tejto Rámcovej dohode, a to počas celej účinnosti Rámcovej dohody.

*Poznámka: V tomto bode bude ďalej uvedené, či Poskytovateľ kauciu poskytol* *poukázaním finančných prostriedkov v prospech účtu Objednávateľa,* *formou bankovej záruky alebo formou poistenia záruky.*

1. Objednávateľ je oprávnený kauciu uvedenú v bode 8.1 použiť na:
2. uspokojenie pohľadávky voči Poskytovateľovi vzniknutej nezaplatením zmluvnej pokuty,
3. úhradu všetkých nákladov na odstránenie zistených vád plnenia zo záruky podľa článku 6, ak ich Poskytovateľ neodstráni v súlade s Rámcovou dohodou,
4. náhradu škody spôsobenej Poskytovateľom Objednávateľovi alebo tretím osobám pri plnení Rámcovej dohody,
5. úhradu všetkých nákladov na odstránenie chýb Microsoft platforiem, ktoré podľa Rámcovej dohody neodstránil Poskytovateľ.
6. V prípade, ak Objednávateľ použije kauciu v súlade s bodom 8.2 a takéto čerpanie zníži výšku kaucie pod úroveň 50 % výšky podľa bodu 8.1, Objednávateľ písomne požiada Poskytovateľa o doplnenie kaucie na plnú výšku, pričom Poskytovateľ je povinný zabezpečiť doplnenie kaucie na plnú výšku podľa bodu 8.1 do 30 dní od doručenia žiadosti Objednávateľa.
7. *Ak bola kaucia poskytnutá poukázaním finančných prostriedkov v prospech účtu Objednávateľa, bude uvedené:*

Ak Objednávateľ kauciu nepoužije spôsobom podľa bodu 8.2, túto kauciu alebo jej zostatok vráti na účet Poskytovateľa na základe výzvy Poskytovateľa na uvoľnenie kaucie alebo jej časti. Poskytovateľ je oprávnený doručiť výzvu na uvoľnenie kaucie alebo jej časti podľa tohto bodu najskôr po zániku platnosti Rámcovej dohody a po splnení povinnosti podľa bodu 4.7 písm. c) alebo d). Objednávateľ je povinný poukázať kauciu poskytnutú vo forme poukázania finančných prostriedkov alebo jej zvyšok na účet Poskytovateľa do 21 dní od obdržania písomnej výzvy Poskytovateľa na uvoľnenie kaucie alebo jej zvyšku podľa tohto bodu.

*Ak bola kaucia poskytnutá formou bankovej záruky, bude uvedené:*

Banková záruka zanikne po splnení povinnosti podľa bodu 4.7 písm. c) uplynutím doby, na ktorú je banková záruka zriadená, alebo jej uvoľnením po splnení povinnosti podľa bodu 4.7 písm. c) alebo d) na žiadosť Poskytovateľa po predčasnom ukončení Rámcovej dohody. Objednávateľ uvoľní bankovú záruku do 21 dní od obdržania písomnej žiadosti Poskytovateľa na uvoľnenie bankovej záruky, ak nedošlo k použitiu celej bankovej záruky podľa Rámcovej dohody alebo ak Objednávateľ nepožiadal v súlade s Rámcovou dohodou o použitie bankovej záruky.

*Ak bola kaucia poskytnutá formou poistenia záruky, bude uvedené:*

Poistenie záruky zanikne po splnení povinnosti podľa bodu 4.7 písm. c) uplynutím doby, na ktorú je zriadené, alebo jeho uvoľnením po splnení povinnosti podľa bodu 4.7 písm. c) alebo d) na žiadosť Poskytovateľa po predčasnom ukončení Rámcovej dohody. Objednávateľ uvoľní poistenie záruky do 21 dní od obdržania písomnej žiadosti Poskytovateľa na uvoľnenie poistenia záruky, ak nedošlo k použitiu celého poistenia záruky podľa Rámcovej dohody alebo ak Objednávateľ nepožiadal v súlade s Rámcovou dohodou o plnenie z poistenia záruky.

**Článok 9**

**Súčinnosť**

1. Objednávateľ poskytne súčinnosť pri:
	* 1. umožní vstup na pracovisko Objednávateľa v sídle Objednávateľa odborníkom Poskytovateľa uvedeným vo vopred predloženom a schválenom zozname osôb oprávnených na vstup a prácu na tomto pracovisku, ak je to potrebné a nevyhnutné pre plnenie predmetu Rámcovej dohody,
		2. zabezpečení primeraných podmienok pre plnenie predmetu Rámcovej dohody odborníkmi Poskytovateľa,
		3. zabezpečení spolupráce zamestnancov Objednávateľa, prípadne ďalšej strany, účasť ktorej sa ukázala v priebehu plnenia ako nevyhnutná,
		4. sprístupní potrebné údaje zo svojej údajovej základne a súvisiace dokumentácie, ktoré sú nevyhnutné na plnenie Rámcovej dohody,
		5. poskytne svoje odborné, technické a pracovné kapacity v potrebnom rozsahu k testovaniu zmien pred ich nasadením do prevádzky.
2. Ak Objednávateľ preukázateľne neposkytne súčinnosť Poskytovateľovi podľa Rámcovej dohody pri plnení predmetu Rámcovej dohody z dôvodov na strane Objednávateľa, predlžuje sa Poskytovateľovi lehota na plnenie povinnosti uvedenej v Rámcovej dohode o čas neposkytnutia súčinnosti Objednávateľom, ktorá preukázateľne bráni v poskytnutí plnenia.

**Článok 10**

**Ukončenie Rámcovej dohody**

1. Rámcová dohoda sa uzatvára na dobu určitú, a to do vyčerpania finančného limitu uvedeného v bode 5.3, najdlhšie však na 36 mesiacov odo dňa nadobudnutia účinnosti Rámcovej dohody..
2. Rámcová dohoda sa môže ukončiť nasledujúcimi spôsobmi:
3. uplynutím doby, na ktorú bola uzatvorená podľa bodu 10.1;
4. písomnou dohodou Zmluvných strán;
5. písomnou výpoveďou Objednávateľa;
6. odstúpením od Rámcovej dohody.
7. Objednávateľ má právo ukončiť Rámcovú dohodu písomnou výpoveďou aj bez uvedenia dôvodu. Výpovedná lehota začína plynúť prvý deň mesiaca nasledujúcom po mesiaci, v ktorom bola výpoveď doručená Poskytovateľovi. Výpovedná lehota trvá tri mesiace.
8. Odstúpenie od Rámcovej dohody Poskytovateľom:
	* + 1. odstúpenie od Rámcovej dohody musí byť vždy oznámené Objednávateľovi písomne,
			2. Poskytovateľ môže odstúpiť od Rámcovej dohody len v prípadoch, ktoré stanovuje Rámcová dohoda alebo Obchodný zákonník.
9. Odstúpenie od Rámcovej dohody Objednávateľom musí byť vždy oznámené Poskytovateľovi písomne. Objednávateľ môže od Rámcovej dohody odstúpiť len v prípadoch, ktoré stanovuje Rámcová dohoda alebo všeobecne záväzný právny predpis, najmä § 19 zákona o verejnom obstarávaní.
10. Objednávateľ môže odstúpiť od Rámcovej dohody ak:
	1. je na majetok Poskytovateľa vyhlásený konkurz,
	2. je na majetok Poskytovateľa začaté exekučné konanie alebo iný výkon rozhodnutia,
	3. je Poskytovateľ v likvidácii, ako aj v prípade, ak súd začal voči osobe Poskytovateľa konanie podľa § 68a alebo § 68b Obchodného zákonníka v znení neskorších predpisov,
	4. je Poskytovateľovi povolená reštrukturalizácia,
	5. bolo na majetok Poskytovateľa zastavené konkurzné konanie pre nedostatok majetku alebo zrušený konkurz pre nedostatok majetku,
	6. je Poskytovateľ v kríze podľa § 67a Obchodného zákonníka,
	7. boli voči Poskytovateľovi začaté konania obdobné konaniam podľa písm. a) až f) tohto bodu v súlade s predpismi platnými v krajine sídla Poskytovateľa, mieste podnikania Poskytovateľa alebo mieste obvyklého pobytu Poskytovateľa,
	8. Objednávateľ preukázateľne zistí, že sa Poskytovateľ dopúšťa nelegálneho zamestnávania,
	9. Poskytovateľ podstatne poruší Rámcovú dohodu.
11. Poskytovateľ sa zaväzuje Objednávateľa písomne informovať o vzniku akejkoľvek skutočnosti podľa bodu 10.6 písm. a) až g), a to najneskôr do piatich pracovných dní odo dňa, kedy sa Poskytovateľ o takej skutočnosti dozvedel.
12. Za podstatné porušenie povinnosti Poskytovateľa podľa bodu 10.6 písm. i) sa považuje najmä:
13. ak Poskytovateľ minimálne trikrát neodstráni akúkoľvek chybu Microsoft platforiem podľa Rámcovej dohody;
14. ak sa vyhlásenie Poskytovateľa podľa bodu 2.5 ukáže byť nepravdivým alebo doklad podľa bodu 2.6 alebo 2.7 neplatným,
15. niektorá Microsoft platforma je súvisle nefunkčná počas doby viac ako 5 pracovných dní z dôvodu na strane Poskytovateľa, pričom do tejto lehoty sa nepočíta odstraňovanie chýb Microsoft platforiem podľa prílohy č. 3.
16. Poskytovateľ nie je schopný plniť záväzky z Rámcovej dohody alebo oznámi Objednávateľovi, že nesplní svoje záväzky z Rámcovej dohody riadne a včas, a neurobí tak ani v dodatočnej lehote určenej Objednávateľom,
17. v prípade opakovaného výskytu tej istej vady, ktorá už bola odstraňovaná podľa článku 6 minimálne trikrát,
18. Poskytovateľ neodovzdá Objednávateľovi aktualizovanú dokumentáciu Microsoft platforiem v súlade s bodom 4.7 písm. a), b) alebo d).
19. ak Poskytovateľ poruší svoju povinnosť vyplývajúcu mu z Rámcovej dohody s výnimkou situácie podľa písm. a) a f) tohto bodu, a k náprave nedôjde do 3 pracovných dní po uplynutí lehoty na splnenie jeho povinnosti.
20. Oznámenie o odstúpení musí byť písomné a musí byť zaslané a doručené druhej Zmluvnej strane spôsobom podľa bodu 11.1. Účinky odstúpenia nastávajú momentom doručenia písomného oznámenia o odstúpení druhej Zmluvnej strane. Odstúpením od Rámcovej dohody nie sú dotknuté nároky Zmluvných strán na náhradu škody v celom rozsahu a zaplatenie zmluvnej pokuty.
21. Pre vylúčenie akýchkoľvek pochybností platí, že pri ukončení Rámcovej dohody z akéhokoľvek dôvodu ostávajú Objednávateľovi práva vyplývajúce z článku 12 zachované.

**Článok 11**

**Komunikácia Zmluvných strán**

1. Písomnosť doručovaná poštovým podnikom, kuriérom alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa bodu 11.1 adresy svojich sídiel/miest podnikania uvedené v záhlaví Rámcovej dohody.
3. Zmluvné strany určujú na účely elektronickej komunikácie adresy svojich oprávnených osôb oznámené v súlade s bodom 11.6. Až do oznámenia kontaktných údajov svojich oprávnených osôb Zmluvné strany určujú na účely elektronickej komunikácie nasledovné adresy:

Objednávateľ:

*(adresy budú doplnené pred uzatvorením Rámcovej dohody)*

Poskytovateľ:

*(adresy budú doplnené pred uzatvorením Rámcovej dohody)*

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej Zmluvnej strane.

1. S výnimkou písomností, pre ktoré sa v Rámcovej dohode požaduje doručovanie spôsobom podľa bodu 11.1 alebo listinná forma, všetku korešpondenciu týkajúcu sa Rámcovej dohody a jej plnenia je možné zasielať prostredníctvom elektronickej pošty na emailovú adresu oznámenú podľa bodu 11.6.
2. Korešpondencia doručovaná elektronicky prostredníctvom e-mailu sa považuje za doručenú po obdržaní potvrdzujúceho e-mailu druhou stranou (adresátom). Poskytovateľ je povinný bezodkladne potvrdiť prijatie e-mailu, najneskôr však do 12:00 hod. nasledujúceho pracovného dňa. V prípade, že Poskytovateľ nepotvrdí prijatie e-mailu v lehote podľa predchádzajúcej vety, považuje sa tento za doručený jej márnym uplynutím. Postup uvedený v tomto bode sa netýka nahlasovania chýb v prípade nefunkčnosti Helpdesku podľa Prílohy č. 3; v takomto prípade sa e-mail, ktorým sa nahlasuje chyba, považuje za doručený jeho odoslaním oprávnenou osobou Objednávateľa.
3. Objednávateľ sa zaväzuje do piatich pracovných dní od nadobudnutia účinnosti Rámcovej dohody písomne splnomocniť alebo poveriť oprávnenú osobu Objednávateľa, ktorá bude počas účinnosti Rámcovej dohody oprávnená konať za Objednávateľa v záležitostiach súvisiacich s plnením Rámcovej dohody, a v tej istej lehote písomne oznámiť Poskytovateľovi jej meno, telefónne číslo a email. Poskytovateľ sa zaväzuje do piatich pracovných dní od nadobudnutia účinnosti Rámcovej dohody písomne splnomocniť alebo poveriť oprávnenú osobu, ktorá bude počas účinnosti Rámcovej dohody oprávnená konať za Poskytovateľa v záležitostiach súvisiacich s plnením Rámcovej dohody, a v tej istej lehote písomne oznámiť Objednávateľovi jej meno, telefónne číslo a email. Zmluvné strany môžu kedykoľvek zmeniť svoje oprávnené osoby; táto zmena je voči druhej Zmluvnej strane účinná okamihom doručenia písomného oznámenia o tejto zmene.
4. Oprávnená osoba Objednávateľa je oprávnená podpisovať a preberať písomnosti vo veciach týkajúcich sa plnenia Rámcovej dohody ako aj podpisovať odovzdávacie a preberacie protokoly a na všetky ďalšie úkony uvedené v Rámcovej dohode, ktoré má vyslovene uskutočniť oprávnená osoba Objednávateľa.
5. Zmluvné strany vyhlasujú, že žiadna nimi určená oprávnená osoba či kontaktná osoba nie je oprávnená konať v ich mene a na ich účet vo veci zmien Rámcovej dohody, ukončenia platnosti Rámcovej dohody, ako ani uzatvárať dodatky k Rámcovej dohode, ak na tieto úkony nebola osobitne splnomocnená alebo poverená Zmluvnou stranou, za ktorú koná.

**Článok 12**

**Vlastnícke a autorské práva**

**k autorským dielam vytvoreným pri plnení Rámcovej dohody**

* 1. Autorským dielom pre potreby Rámcovej dohody je dielo spĺňajúce definíciu diela podľa zákona č. 185/2015 Z. z. Autorského zákona v znení neskorších predpisov (ďalej len „Autorský zákon“) vrátane počítačového programu a databázy podľa § 131 Autorského zákona (ďalej ako „autorské dielo“). Poskytovateľ vyhlasuje, že je v súlade s § 90 ods. 5 Autorského zákona oprávnený postúpiť právo výkonu majetkových práv autorov k autorskému dielu vytvorenému pri poskytovaní plnení podľa Rámcovej dohody, ktoré je zamestnaneckým dielom, na Objednávateľa.
	2. Poskytovateľ je povinný pri plnení predmetu Rámcovej dohody postupovať tak, aby v prípade vzniku autorského diela pri plnení Rámcovej dohody
1. vykonával všetky majetkové práva k autorskému dielu v neobmedzenom rozsahu a autorské dielo netrpelo žiadnymi právnymi vadami,
2. bol oprávnený postúpiť právo výkonu majetkových práv k autorskému dielu podľa § 90 ods. 5 Autorského zákona,
3. autor alebo iní nositelia práv k autorskému dielu udelili neodvolateľný súhlas so zásahom do svojich osobnostných práv v zmysle ustanovenia § 18 ods. 5 Autorského zákona v rozsahu a v spôsobe, ktorý zaručuje vykonanie a neobmedzené používanie autorského diela Objednávateľom podľa Rámcovej dohody,
4. Objednávateľ bol plne oprávnený s autorským dielom po jeho prevzatí, či už protokolárnom alebo faktickom disponovať, nakladať a používať ho v zmysle Rámcovej dohody.

Pri protokolárnom odovzdaní akéhokoľvek autorského diela vytvoreného v rámci plnenia predmetu Rámcovej dohody je Poskytovateľ povinný predložiť Objednávateľovi písomné vyhlásenie s obsahom podľa písm. a) až d) tohto bodu.

* 1. Zmluvné strany sa dohodli, že ak výsledkom plnenia predmetu Rámcovej dohody zo strany Poskytovateľa bude autorské dielo platí, že protokolárnym odovzdaním autorského diela, Poskytovateľ v súlade s § 90 ods. 5 Autorského zákona postupuje na Objednávateľa právo výkonu majetkových práv autora k odovzdanému autorskému dielu a Objednávateľ také právo výkonu majetkových práv autora k odovzdanému autorskému dielu prijíma. Poskytovateľ postupuje právo výkonu majetkových práv autora k odovzdanému autorskému dielu bezodplatne.
	2. Poskytovateľ berie na vedomie a súhlasí, že Objednávateľ môže autorské dielo použiť všetkými spôsobmi uvedenými v § 19 Autorského zákona, najmä užívať, skúmať, aplikovať, spojiť s iným dielom, vyhotoviť jeho rozmnoženinu, akokoľvek spracovať, dokončiť, ďalej vyvíjať, adaptovať alebo prepracovať, zmeniť a/alebo upraviť sám alebo prostredníctvom tretej osoby a pri počítačovom programe aj dekompilovať.
	3. Ak Poskytovateľ konal v rozpore s podmienkami bodu 12.2 písm. b) vo vzťahu ku konkrétnemu autorskému dielu, v momente protokolárneho či faktického odovzdania takého autorského diela platí, že odovzdaním autorského diela udeľuje Poskytovateľ Objednávateľovi súhlas podľa ustanovenia § 65 a nasl. Autorského zákona na použitie autorského diela všetkými spôsobmi uvedenými v ustanovení § 19 Autorského zákona, najmä na užívanie, skúmanie, aplikovanie, spojenie s iným dielom, vyhotovenie rozmnoženiny, dokončenie, ďalší vývoj autorského diela, jeho adaptovanie alebo prepracovanie a akékoľvek ďalšie spracovanie a/alebo upravenie (sám alebo prostredníctvom tretej osoby), a pri počítačovom programe, aj dekompiláciu (ďalej len „licencia“). Licencia je výhradná, udelená v neobmedzenom vecnom, časovom a miestnom rozsahu, na celú dobu trvania autorskoprávnej ochrany autorského diela v zmysle príslušných ustanovení Autorského zákona. Licencia je udelená s možnosťou udelenia sublicencie, vrátane reťazenia sublicencií, a postúpenia licencie Objednávateľom tretím osobám. Licencia sa poskytuje bezodplatne. Licenciu nie je možné vypovedať.
	4. Pri protokolárnom či faktickom odovzdaní plnenia, ktorého súčasťou je databáza podľa § 135 Autorského zákona, Poskytovateľ ako zhotoviteľ databázy bezodplatne prevádza na Objednávateľa všetky svoje výhradné práva zhotoviteľa databázy podľa § 135 ods. 1 Autorského zákona a Objednávateľ práva zhotoviteľa databázy prijíma.
	5. Ak pri poskytovaní plnenia podľa Rámcovej dohody príde spoločnou činnosťou pracovníkov Poskytovateľa a zamestnancov alebo osôb v obdobnom pracovnoprávnom vzťahu k Objednávateľovi k vytvoreniu spoločného diela podľa § 92 Autorského zákona, Zmluvné strany sa dohodli, že v takom prípade vykonáva majetkové práva autora Objednávateľ.
	6. Ak si tretia osoba vrátane pracovníkov Poskytovateľa uplatní u Objednávateľa akékoľvek nároky z autorských práv alebo iných práv k autorskému dielu, za vysporiadanie takýchto skutočných, priznaných, domnelých alebo iných nárokov je zodpovedný Poskytovateľ. O každom uplatnení nárokov z autorských práv alebo iných práv k autorskému dielu treťou osobou u Objednávateľa je Objednávateľ povinný informovať Poskytovateľa v lehote do 5 pracovných dní odkedy sa uvedenú skutočnosť dozvedel.
	7. V prípade, ak došlo použitím autorského diela v súlade s Rámcovou dohodou k porušeniu práv tretích osôb, je za takéto porušenie v plnom rozsahu zodpovedný Poskytovateľ, ktorý je pasívne legitimovaný na vysporiadanie akýchkoľvek uplatnených nárokov a náhradu škody. Ak sa ukáže, že napriek tomu, že Objednávateľ užíva a nakladá s autorským dielom v súlade s ustanoveniami tohto článku, porušuje tým autorské práva alebo iné práva tretích osôb vrátane pracovníkov Poskytovateľa, Poskytovateľ sa zaväzuje
1. prostredníctvom Objednávateľa uhradiť takým tretím osobám všetky ich voči Objednávateľovi oprávnene uplatnené finančné nároky, a to v lehote do 10 dní po prijatí dokladu, ktorým Objednávateľ preukáže Poskytovateľovi uplatnenie si finančného nároku treťou osobou; Poskytovateľ povinnosť podľa tohto bodu splní zaplatením sumy podľa predchádzajúcej vety na bankový účet Objednávateľa uvedený v záhlaví Rámcovej dohody,
2. nahradiť Objednávateľovi všetky vynaložené náklady, ktoré vznikli v súvislosti s uplatnením nároku tretej osoby, a to do 10 dní po doručení výzvy Objednávateľa na ich náhradu,
3. nahradiť Objednávateľovi všetku škodu, ktorá mu vznikla v súvislosti s uplatnením nároku tretej osoby,
4. bezodkladne obstarať na svoje vlastné náklady a výdavky od takejto tretej osoby súhlas v rozsahu podľa tohto článku na používanie jednotlivých autorských diel poskytnutých Objednávateľovi pri plnení predmetu Rámcovej dohody, a v prípade, že to nebude možné, upraviť také plnenie, alebo poskytnúť Objednávateľovi nové rovnaké plnenie, alebo také plnenie, ktoré spĺňa cieľ a účel pôvodného plnenia; na upravené alebo nové plnenie sa uplatnia ustanovenia tohto článku rovnako.

**Článok 13**

**Bezpečnostné opatrenia**

1. Poskytovateľ sa zaväzuje, že bude dodržiavať a prijímať príslušné bezpečnostné opatrenia aplikovateľné pre plnenie Rámcovej dohody stanovené všeobecne záväznými právnymi predpismi, najmä zákonom o kybernetickej bezpečnosti, zákonom č. 95/2019, vyhláškou č. 78/2020, vyhláškou č. 179/2020, vyhláškou č. 362/2018 a bezpečnostné požiadavky platné ku dňu účinnosti Rámcovej dohody špecifikované v Metodike pre systematické zabezpečenie organizácií verejnej správy v oblasti informačnej bezpečnosti (ďalej len „Metodika zabezpečenia“) (<https://www.csirt.gov.sk/wp-content/uploads/2024/04/MetodikaZabezpeceniaIKT_v2.1.pdf>) alebo v dokumente, ktorým bude nahradená a bezpečnostné požiadavky uvedené Rámcovej dohode.
2. Poskytovateľ sa zaväzuje dodržiavať nasledovné bezpečnostné pravidlá a zásady:
	* 1. všetky vstupy aplikácií tvoriacich Microsoft platformy sú kontrolované na valídnosť a sú sanitované,
		2. je zapnutá len nutne potrebná funkcionalita, porty a IP adresy,
		3. výkon správy Microsoft platforiem na diaľku je možný výhradne prostredníctvom šifrovaných protokolov, každý vzdialený zásah je zdokumentovaný a záznam o zásahu je odovzdaný Objednávateľovi do 7 pracovných dní od vykonania zásahu,
		4. Poskytovateľ je povinný sprístupniť dokumentáciu aktivít pracovníkov Poskytovateľa a tretích strán najneskôr do 24 hodín od požiadavky Objednávateľa,
		5. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň 14 znakov,
		6. všetky administrátorské heslá a prístupové údaje a dokumentácia sú k dispozícií aj Objednávateľovi (minimálne v zalepenej obálke),
		7. Microsoft platformy disponujú funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu,
		8. všetky komponenty Microsoft platforiem sú aktuálne a podporované výrobcom a postup pre aktualizácie a aplikáciu záplat je zdokumentovaný a dodržiavaný,
		9. všetky zmeny v Microsoft platformách sú zdokumentované a dokumentácia je poskytnutá Objednávateľovi v súlade s bodom 4.7 bezpečným spôsobom najneskôr v čase nasadenia zmeny do produkčného prostredia,
		10. Poskytovateľ pri poskytovaní služieb dbá na vykonávanie svojich činností v súlade s bezpečnostnou dokumentáciou a odporúčanými bezpečnostnými postupmi.

**Článok 14**

**Výkon kontrolných činností a auditu**

1. Poskytovateľ sa zaväzuje, že poskytne Objednávateľovi súčinnosť pri výkone auditu bezpečnosti Microsoft platforiem a kontrolných činností na overenie miery dodržiavania bezpečnostných požiadaviek relevantných právnych predpisov a zmluvných požiadaviek.
2. Poskytovateľ je povinný poskytnúť Objednávateľovi informácie týkajúce sa plnenia predmetu Rámcovej dohody, ktoré sú potrebné na preukázanie splnenia povinností vyplývajúcich z Rámcovej dohody, zákona o kybernetickej bezpečnosti a vyhlášky NBÚ a iných relevantných všeobecne záväzných právnych predpisov Slovenskej republiky.
3. Poskytovateľ je povinný poskytnúť Objednávateľovi súčinnosť v rámci auditu a kontroly zo strany Objednávateľa, národnej jednotky CSIRT, vládnej jednotky CSIRT alebo subjektu, ktorý je oprávnený vykonávať kontrolu alebo audit na základe príslušných právnych predpisov Slovenskej republiky, právnych aktov Európskej únie alebo právnych dokumentov vydaných oprávnenými osobami, z ktorých pre Poskytovateľa vyplývajú práva a povinnosti v súvislosti s plnením podľa Rámcovej dohody.
4. Zmluvné strany sa dohodli, že Objednávateľ je oprávnený vykonať audit prijatých bezpečnostných opatrení a kontrolu, najmä, nie však výlučne
	1. pravidelne raz za kalendárny rok,
	2. v prípade podozrenia z porušenia Rámcovej dohody alebo zákona o kybernetickej bezpečnosti,
	3. v prípade nedodržania bezpečnostných opatrení,
	4. v prípade žiadosti dozorného orgánu podľa zákona o kybernetickej bezpečnosti.
5. Objednávateľ informuje o termíne vykonania auditu alebo kontroly Poskytovateľa oznámením zaslaným elektronickou poštou na kontakt oprávnenej osoby Poskytovateľa, a to minimálne 7 dní pred vykonaním auditu alebo kontroly. Poskytovateľ je povinný bez zbytočného odkladu termín auditu alebo kontroly potvrdiť alebo navrhnúť iný termín tak, aby sa audit alebo kontrola uskutočnili najneskôr do 14 dní odo dňa zaslania oznámenia podľa predchádzajúcej vety. Pokiaľ Poskytovateľ termín auditu alebo kontroly nepotvrdí, má sa za to, že s termínom súhlasí.
6. Audit alebo kontrola sa uskutoční v mieste určenom Objednávateľom, pokiaľ sa Zmluvné strany nedohodnú na inom mieste vykonania auditu alebo kontroly.
7. Poskytovateľ sa zaväzuje, že prijme opatrenia na zabezpečenie nápravy zistení z auditu bezpečnosti Microsoft platforiem . V prípade identifikácie štandardných bezpečnostných zraniteľností, ktoré sú predmetom Metodiky zabezpečenia, ku ktorým existuje patch, update alebo fix, je Poskytovateľ povinný odstrániť uvedené zraniteľnosti v rámci služby podľa bodu 3.2 písm. a). Rovnako sa postupuje pri zistení bežne známych bezpečnostných zraniteľností, o ktorých existuje verejne známa informácia a tieto zraniteľnosti je možné odstrániť patchom, updatom alebo fixom v zmysle príslušných štandardov odvetvia informačných technológií. V prípade, že prijatie opatrení bude vyžadovať zmenu Microsoft platforiem , okrem prípadov uvádzaných v tomto bode, ktoré majú byť súčasťou služby podľa bodu 3.2 písm. a), odstráni Poskytovateľ uvedené zraniteľnosti v rámci služby podľa bodu 3.2 písm. b).

**Článok 15**

**Ochrana dôverných informácií a osobných údajov**

1. Ak Poskytovateľ pri plnení predmetu Rámcovej dohody bude poverený Objednávateľom spracúvať v jeho mene osobné údaje dotknutých osôb, teda bude vystupovať v postavení sprostredkovateľa v zmysle článku 4 ods. 8 všeobecného nariadenia o ochrane údajov a § 5 písm. p) zákona o ochrane osobných údajov, Zmluvné strany sa zaväzujú pred prvým spracúvaním osobných údajov vyššie popísaným spôsobom vopred uzatvoriť sprostredkovateľskú zmluvu v zmysle článku 28 ods. 3 všeobecného nariadenia o ochrane údajov a § 34 zákona o ochrane osobných údajov. Ak nastane situácia podľa predchádzajúcej vety, Zmluvné strany môžu sprostredkovateľskú zmluvu uzavrieť tiež súčasne s podpisom Rámcovej dohody, ak je to účelné, s náležitosťami podľa článku 28 ods. 3 všeobecného nariadenia o ochrane údajov.
2. Zmluvné strany sú povinné zaviazať mlčanlivosťou o spracúvaných osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb. Poskytovateľ je povinný na základe žiadosti Objednávateľa preukázať poučenie o mlčanlivosti konkrétnej osoby do troch pracovných dní od doručenia žiadosti. Uvedenú písomnosť Poskytovateľ zasiela zodpovednej osobe Objednávateľa, spôsobom, na ktorom sa dohodnú; ak sa zmluvné strany dohodnú na elektronickom doručovaní, tak emailom na adresu ochranaudajov@mzv.sk .
3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu Rámcovej dohody a získané výsledky nesmú ďalej použiť na iné účely ako plnenie predmetu Rámcovej dohody, okrem prípadu poskytnutia informácií odborným poradcom Poskytovateľa alebo Objednávateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu Rámcovej dohody, a ak je to potrebné na účely plnenia povinností Poskytovateľa podľa Rámcovej dohody.
4. Povinnosť Poskytovateľa a Objednávateľa zachovávať mlčanlivosť o informáciách, ktoré získali v súvislosti s plnením predmetu Rámcovej dohody sa nevzťahuje na informácie, ktoré
	1. boli zverejnené už pred uzatvorením Rámcovej dohody,
	2. sa stanú všeobecne a verejne dostupné po uzatvorení Rámcovej dohody z iného dôvodu ako z dôvodu porušenia povinností podľa Rámcovej dohody,
	3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu,
	4. boli získané Poskytovateľom alebo Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov a všetky osoby, ktorým sú sprístupnené dôverné informácie, o povinnosti mlčanlivosti v zmysle Rámcovej dohody. V rozsahu zaisťujúcom splnenie povinnosti mlčanlivosti podľa Rámcovej dohody Poskytovateľ uzatvorí s každým subdodávateľom dohodu o mlčanlivosti. Poskytovateľ vyhlasuje, že oboznámil pracovníkov Poskytovateľa s povinnosťou mlčanlivosti v zmysle Rámcovej dohody.
6. Zmluvné strany sa zaväzujú používať informácie výlučne na účel, na ktorý im boli poskytnuté a zároveň sa zaväzujú tieto informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v Rámcovej dohode ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, alebo nesprístupnia informácie druhej Zmluvnej strany tretej osobe.
7. Poskytovateľ sa zaväzuje bezodkladne informovať Objednávateľa o každom podozrení na porušenie ochrany osobných údajov a najneskôr do 24 hodín po tom, čo sa o tejto skutočnosti dozvedel. Informovanie podľa prvej vety vykonáva Poskytovateľ podľa tohto bodu na e-mailovú adresu ochranaudajov@mzv.sk.
8. Poskytovateľ sa zaväzuje zaistiť pri poskytovaní služieb Objednávateľovi dodržiavanie bezpečnostných požiadaviek v zmysle článku 32 ods. 1, 2 a 4 všeobecného nariadenia o ochrane údajov.
9. Poskytovateľ sa zaväzuje po ukončení Rámcovej dohody vrátiť, previesť alebo aj zničiť všetky dôverné informácie, ktoré získal v súvislosti s plnením predmetu Rámcovej dohody, alebo ku ktorým má počas trvania Rámcovej dohody prístup. Vykonanie akejkoľvek operácie podľa prvej vety, ak sú súčasťou informácie aj osobné údaje, bez písomného vyjadrenia alebo schválenia takejto operácie Objednávateľom je porušením Rámcovej dohody.

**Článok 16**

**Subdodávatelia a register partnerov verejného sektora**

* 1. Na poskytovanie služieb pre Objednávateľa má Poskytovateľ za podmienok dohodnutých v Rámcovej dohode právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Rámcovej dohody. Poskytovateľ je povinný odovzdávať Objednávateľovi plnenia sám, na svoju zodpovednosť, v čase a kvalite stanovenej v Rámcovej dohode.
	2. Zoznam subdodávateľov Poskytovateľa tvorí prílohu č. 7 „Zoznam subdodávateľov“ (ďalej len „Príloha č. 7“) a obsahuje:
		1. identifikačné údaje subdodávateľa v rozsahu: meno a priezvisko alebo obchodné meno alebo názov, adresa pobytu alebo sídlo, IČO alebo dátum narodenia, ak nebolo pridelené IČO,
		2. určenie podielu plnenia z Rámcovej dohody v percentuálnom vyjadrení,
		3. údaje o osobe oprávnenej konať za subdodávateľa v rozsahu: meno a priezvisko, adresa pobytu a dátum narodenia.
	3. Poskytovateľ sa zaväzuje oznámiť Objednávateľovi akúkoľvek a každú zmenu údajov podľa bodu 16.2 každého svojho subdodávateľa podieľajúceho sa na plnení predmetu Rámcovej dohody. Zmenu údajov je Poskytovateľ povinný oznámiť Objednávateľovi písomne najneskôr 5 pracovných dní pred dňom účinnosti takej zmeny.
	4. Poskytovateľ je počas trvania Rámcovej dohody oprávnený zmeniť subdodávateľa alebo pribrať subdodávateľa (spoločne ďalej len „zmena“). Poskytovateľ je povinný Objednávateľovi predtým, než sa subdodávateľ začne podieľať na plnení predmetu Rámcovej dohody, predložiť písomnú žiadosť o uzatvorenie dodatku k Rámcovej dohode, ktorá bude obsahovať údaje minimálne v rozsahu podľa bodu 16.2. Poskytovateľ nesmie poveriť výkonom činností súvisiacich s plnením predmetu Rámcovej dohody nového subdodávateľa pred nadobudnutím účinnosti dodatku podľa tohto bodu. V prípade, ak Poskytovateľom navrhovaný subdodávateľ spĺňa podmienky na plnenie predmetu Rámcovej dohody podľa Rámcovej dohody, Objednávateľ a Poskytovateľ uzatvoria dodatok podľa tohto bodu v lehote 5 dní odo dňa doručenia žiadosti o uzatvorenie dodatku k Rámcovej dohode podľa tohto bodu.
	5. Poskytovateľ sa pri plnení Rámcovej dohody zaväzuje využívať iba takého subdodávateľa, ktorý je riadne zapísaný v registri partnerov verejného sektora po dobu trvania Rámcovej dohody podľa § 4 ods. 1 zákona o registri partnerov verejného sektora, ak sa na neho takáto povinnosť vzťahuje, a ktorý nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní.
	6. Poskytovateľ sa zaväzuje poskytovať plnenia podľa Rámcovej dohody len takými subdodávateľmi, ktorí sa zaviazali previesť na Poskytovateľa výkon všetkých majetkových práv k autorskému dielu a k databáze podľa § 135 Autorského zákona pre prípad, že pri plnení predmetu Rámcovej dohody príde k vytvoreniu takého autorského diela alebo databázy, ku ktorému bude takýto subdodávateľ vykonávať majetkové práva autora.

**Článok 17**

**Záverečné ustanovenia**

* 1. Rámcová dohoda nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom úradom vlády Slovenskej republiky.
	2. Ak sa niektoré ustanovenie Rámcovej dohody stane neplatným alebo neúčinným, alebo ak by sa v dôsledku legislatívnych zmien dostalo niektoré z ustanovení Rámcovej dohody do rozporu s platným právnym poriadkom Slovenskej republiky, nie je týmto dotknutá platnosť a účinnosť ostatných ustanovení Rámcovej dohody. Namiesto neplatného alebo neúčinného ustanovenia Rámcovej dohody platia za zmluvne dohodnuté tie ustanovenia všeobecne záväzných právnych predpisov, ktoré sa svojim zmyslom a účelom neplatnému alebo neúčinnému ustanoveniu Rámcovej dohody najviac približujú.
	3. Túto Rámcovú dohodu možno meniť a dopĺňať výlučne na základe dohody Zmluvných strán formou vzostupne číslovaných písomných dodatkov podpísaných oboma Zmluvnými stranami a uzavretých v súlade s platnými právnymi predpismi, a to najmä zákonom o verejnom obstarávaní.
	4. Súčasťou Rámcovej dohody sú jej prílohy:
	5. Príloha č. 1 „Rozsah poskytovaných služieb“,
	6. Príloha č. 2 „Požiadavky na odborníkov“,
	7. Príloha č. 3 „Postup a podmienky vykonania zásahu“,
	8. Príloha č. 4 „Odovzdávací a preberací protokol (vzor)“,
	9. Príloha č. 5 „Výzva k uskutočneniu zásahu na pracovisku (vzor)“,
	10. Príloha č. 6 „Odovzdávací a preberací protokol odstránenia chyby (vzor)“,
	11. Príloha č. 7 „Zoznam subdodávateľov“
	12. Pokiaľ nebolo v Rámcovej dohode ustanovené inak, Zmluvné strany sa riadia príslušnými ustanoveniami Obchodného zákonníka a inými všeobecne záväznými právnymi predpismi účinnými v Slovenskej republike.
	13. Rámcová dohoda je vyhotovená v piatich rovnopisoch, dva sú určené pre Poskytovateľa a tri pre Objednávateľa.
	14. Zmluvné strany sa zaväzujú, že v prípade sporov o obsah a plnenie Rámcovej dohody vynaložia všetko úsilie, ktoré je možné od nich spravodlivo požadovať k tomu, aby tieto spory boli vyriešené dohodou. Ak sa Zmluvné strany nedohodnú na spôsobe riešenia vzájomného sporu, má každá zo Zmluvných strán právo predložiť spor na rozhodnutie príslušnému súdu Slovenskej republiky.
	15. Zmluvné strany vyhlasujú, že si Rámcovú dohodu prečítali, jej obsahu porozumeli, pričom svoju vôľu uzavrieť Rámcovú dohodu prejavili slobodne a vážne, určite a zrozumiteľne a na znak súhlasu ju vlastnoručne podpisujú.

**Za Objednávateľa: Za Poskytovateľa:**

V Bratislave dňa.................................. V ................... dňa...............................